title: Key words - 3 (79) 2021 pedagogik mahorat
text: |
  3 (79) 2021 pedagogik mahorat Pdf ko'rish
  |
  bet | 222/344 | Sana | 07.12.2023 | Hajmi | 3,37 Mb. | | #113345 |
  Bog'liq Pedagogik mahorat 3-son 2021 yilKey words: communicative culture, interactivity, future specialists, non-philological universities,
  interactive methods.
  Kirish. Barcha zamonlarda til bilish muhim boʻlib hisoblangan. Ayniqsa, hozirgi, ilm-ma’rifat, raqamli
  iqtisodiyotni rivojlantirish, axborot va innovatsion texnologiyalar asrida uning ahamiyati yanada oshib
  bormoqda. Ilm-u fan yutuqlaridan boxabar boʻlish, turli sohalarda qoʻllaniladigan zamonaviy texnika va
  texnologiyalarni oʻzlashtirish, xorijiy hamkor tashkilotlar bilan oʻzaro tajriba almashish, davlat va
  jamiyatning ijtimoiy buyurtmasidan kelib chiqib, turli soha mutaxassislarining xorijiy tillarda oʻz kasbiy
  sohalarida erkin muloqot yurita olishlari kabi jihatlarga alohida e’tibor qaratilmoqda.
  Asosiy qism. Mamlakatimizda kechayotgan globallashuv sharoitida ilg‘or pedagogikani rivojlantirish,
  OTMning nofilologik yoʻnalishlarida xorijiy tillarni oʻqitish metodikasini takomillashtirish, fan-texnika va
  uning ishlash texnologiyasini mukammal egallagan mutaxassislarni tayyorlash masalalari alohida oʻrin
  egallaydi. “Kelgusi yilda fizika va chet tillarini oʻrganishning ustuvor yoʻnalish etib belgilanishi, shu
  maqsadda kelgusi yilda ta’limning barcha boʻg‘inlarida ushbu fanlarni oʻqitish sifatini tubdan oshirish
  lozimligi” boʻlajak mutaxassislarning kasbiy va madaniy aspektda kommunikativ kompetentligini
  rivojlantirish modelini interaktivlik, lisoniy tafakkur va kommunikativlik mezonlari integrallashuvi asosida
  takomillashtirish kabi muhim vazifalarni belgilaydi.
  Ta’lim tizimida olib borilgan islohotlar natijasida uzluksiz ta’limda chet tillarni samarali oʻqitish tizimi
  joriy etildi. Amalga oshirilgan ishlar bilan bir qatorda bugungi kunda ingliz tilini samarali va tizimli oʻqitish
  sifatini oshirish zarurati mavjud. Binobarin, xalqaro ta’limiy dasturlar qamrovining jadallik bilan ortib
  borishi ham zamonaviy sharoitda talabadan ingliz tilini nafaqat kasbiy nuqtayi nazardan, balki muloqotning
  akademik sohasi sifatida foydalanish koʻnikmasiga ega boʻlishni talab etadi.
  Nofilologik yoʻnalishlarda ishlashning amaliy tajribasi bizni yuqoridagi fikrlarni hisobga olishga va
  lingvodidaktika masalalarini koʻrib chiqishga undaydi. Ma’lumki, lingvodidaktika til oʻrganishning umumiy
  nazariyasidir [5, 118]. U didaktik maqsadlar, vazifalar va oʻrganilayotgan materialning xususiyatiga qarab
  tillarni oʻqitishning umumiy qonuniyatlarini, ma’lum bir tilni oʻqitishning mazmuni, uslubi va vositalarini
  oʻrganadi. D.V.Bulatovaning fikriga koʻra, didaktika chet tillarini oʻqitish nazariyasining metodologik asosi
  sifatida namoyon boʻladi [4, 48]. Shundan kelib chiqib, talablar asosida, kasbiy ehtiyojlar va ijtimoiy
  ta’limni hisobga olgan holda chet tillarni oʻqitish metodikamizni takomillashtirishimiz kerak.
  |
  | |